α ) **ΤΟ ΣΥΝΤΑΓΜΑ ΤΟΥ 1844**

 Περί συντάξεως της Πολιτείας

Άρθρον 15. Η νοµοθετική εξουσία ενεργείται συνάµα υπό του Βασιλέως, της Βουλής και της Γερουσίας.

Άρθρον 16. Το δικαίωµα της προτάσεως των Νόµων ανήκει είς τε τον Βασιλέα, την Βουλήν και την Γερουσίαν. Πας νόµος, αφορών τους ετησίους προϋπολογισµούς, τα έσοδα ή τα έξοδα του Κράτους, διάθεσιν εθνικής περιουσίας, τον ετήσιον προσδιορισµόν της Στρατιωτικής και Ναυτικής δυνάµεως και την στρατολογίαν και την Ναυτολογίαν, εισάγεται πρώτον εις την Βουλήν και ψηφίζεται παρ’ αυτής.

Άρθρον 17. Ουδεµία πρότασις, αφορώσα αύξησιν των εξόδων του προϋπολογισµού δια µισθοδοσίαν ή σύνταξιν, ή εν γένει δι’ όφελος προσώπου, πηγάζει εκτης Βουλής, ή της Γερουσίας.

Άρθρον 18. Εάν πρότασις Νόµου απορριφθή υπό µιας των τριών νοµοθετικών δυνάµεων, δεν παρουσιάζεται εκ νέου εις την αυτήν βουλευτικήν σύνοδον.

Άρθρον 19. Η επίσηµος ερµηνεία των Νόµων ανήκει εις την νοµοθετικήν εξουσίαν.

Άρθρον 20. Η εκτελεστική εξουσία ανήκει εις τον Βασιλέα, ενεργείται δε δια των παρ’αυτού διοριζοµένων υπευθύνων Υπουργών.

Άρθρον 21. Η δικαστική εξουσία ενεργείται δια των δικαστηρίων, αι δε δικαστικαί αποφάσεις εκτελούνται εν ονόµατι του Βασιλέως.

 Περί του Βασιλέως

Άρθρον 22. Το πρόσωπον του Βασιλέως είναι ιερόν και απαραβίαστον, οι δε Υπουργοί αυτού είναι υπεύθυνοι.

 Περί της Γερουσίας

Άρθρον 69. Η Γερουσία είναι µέρος αναπόσπαστον της νοµοθετικής εξουσίας.

Άρθρον 70. Ο Βασιλεύς διορίζει τους Γερουσιαστάς ισοβίως.Τα ∆ιατάγµατα του διορισµού των προσυπογράφονται παρά τουΠροέδρου του Υπουργικού Συµβουλίου.

 Περί δικαστικής εξουσίας

Άρθρον 86. Η δικαιοσύνη πηγάζει από του βασιλέως, ενεργείται δε δια δικαστικών, υπ’αυτού διοριζοµένων.

β ) **ΤΟ ΣΥΝΤΑΓΜΑ ΤΟΥ 1864**

Περί του δηµοσίου βίου των Ελλήνων

Άρθρον 10. Οι Έλληνες έχουσι το δικαίωµα του συνέρχεσθαι ησύχως και αόπλως: μόνον εις τας δηµοσίας συναθροίσεις δύναται να παρίσταται ηΑστυνοµία. Αι εν υπαίθρω συναθροίσεις δύνανται να απαγορευθώσιν, αν ως εκ τούτων επίκηται κίνδυνος εις την δηµοσίαν ασφάλειαν.

 Περί συντάξεως της Πολιτείας

Άρθρον 21. Άπασαι αι εξουσίαι πηγάζουσιν εκ του Έθνους, ενεργούνται δε καθ’ ον τρόπον ορίζει το Σύνταγµα.

Άρθρον 22. Η νοµοθετική εξουσία ενεργείται υπό του Βασιλέως και της Βουλής.

Άρθρον 23. Το δικαίωµα της προτάσεως των νόµων ανήκει εις την Βουλήν και τον Βασιλέα, όστις ενασκεί τούτο διά των υπουργών.

Άρθρον 24. Ουδεµία πρότασις, αφορώσα αύξησιν των εξόδων του προϋπολογισµού δια µισθοδοσίαν ή σύνταξιν, ή εν γένει δι’ όφελος προσώπου, πηγάζει εκτης Βουλής.

Άρθρον 25. Εάν πρότασις νόµου απορριφθή υπό µιας των δύο νοµοθετικών εξουσιών,δεν εισάγεται εκ νέου εις την αυτήν βουλευτικήν Σύνοδον.

Άρθρον 26. Η αυθεντική ερµηνεία των νόµων ανήκει εις την νοµοθετικήν εξουσίαν.

Άρθρον 27. Η εκτελεστική εξουσία ανήκει εις τον Βασιλέα, ενεργείται δε δια των παρ’αυτού διοριζοµένων υπευθύνων υπουργών.

Άρθρον 28. Η δικαστική εξουσία ενεργείται δια των δικαστηρίων, αι δε δικαστικαί αποφάσεις εκτελούνται εν ονόµατι του Βασιλέως.

 Περί του Βασιλέως

Άρθρον 29. Το πρόσωπον του Βασιλέως είναι ανεύθυνον και απαραβίαστον, οι δε Υπουργοί αυτού είναι υπεύθυνοι.

Άρθρον 44. Ο Βασιλεύς δεν έχει άλλας εξουσίας, ειµή όσας τω απονέµουσι ρητώς τοΣύνταγµα και οι συνάδοντες προς αυτό ιδιαίτεροι Νόµοι.

 Περί δικαστικής εξουσίας

Άρθρον 87. Η δικαιοσύνη απονέµεται υπό δικαστών διοριζοµένων υπό του Βασιλέως κατά τον Νόµον.